
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 1 

7 Ιανουάριου 2010 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

1. Ρύθμιση θεμάτων αστυνομικού προσωπικού ειδι¬ 

κών καθηκόντων. 1 

2. Τροποποίηση διατάξεων του π.δ. 14/2001 (Α'- 12) 

και του π.δ. 30/2005 (Α'- 50). ? 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 1 

Ρύθμιση θεμάτων αστυνομικού προσωπικού ειδικών 
καθηκόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 περιπτ. δ', στ' και 
η' και παρ. 7 του ν.1481/1984 «Οργανισμός Υπουργείου 
Δημόσιας Τάξης» (Α'- 152), όπως αντικαταστάθηκε με 
το άρθρο 1 παρ. 1 του ν. 1590/1986 (Α'- 49). 

2. Τις διατάξεις του άρθρου 28 παρ. 1 του ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α'- 98). 

4. Τις διατάξεις του π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α'- 213). 

5. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρατι¬ 
κού προϋπολογισμού ύψους 2.600.000 ευρώ περίπου για 
καθένα των ετών 2010 και 2011, 2.650.000 ευρώ περίπου 
για καθένα των ετών 2012 και 2013 και 2.800.000 ευρώ 
περίπου για το οικονομικό έτος 2014 και καθένα από τα 
επόμενα έτη. Οι ανωτέρω δαπάνες θα αντιμετωπισθούν 
από πιστώσεις που θα εγγράψονται στα αντίστοιχα 
σχέδια προϋπολογισμού εξόδων του Υπουργείου Προ¬ 


στασίας του Πολίτη Ε.Φ. 43-110 «Ελληνική Αστυνομία», 
ΚΑΕ 0411, 0421,0424, 0431, 0432, 0433, 0452, 0513, 1421 
και 1423. 

6. Την υπ' αριθμ. 290/2009 γνωμοδότηση του Συμ¬ 
βουλίου της Επικράτειας, ύστερα από πρόταση των 
Υπουργών Οικονομικών και Προστασίας του Πολίτη, 
αποφασίζουμε: 

Άρθρο 1 

1. Συνιστώνται εξήντα πέντε (65) νέες οργανικές θέσεις 
αστυνομικού προσωπικού ειδικών καθηκόντων κατηγο¬ 
ρίας οικονομικών οι οποίες προστίθενται στις προβλε- 
πόμενες από το εδάφιο δ' της παρ. 2 του άρθρου 19 
του ν. 2800/2000 (Α'- 41) και την παρ. 2 του άρθρου 1 


του π.δ. 261/2002 (Α'- 232) ως εξής: 
Χρηματοοικονομικής: 15 

Φοροτεχνικών Εφαρμογών: 15 

Τραπεζικών Εφαρμογών: 16 

Λογιστικής: 13 

Οικονομικοί Υγείας: 6 

2. Το σύνολο των οργανικών θέσεων αστυνομικού προ¬ 
σωπικού ειδικών καθηκόντων κατηγορίας οικονομικών 
κατανέμεται κατά βαθμό ως εξής: 

Τ αξίαρχοΐ: 1 


Αστυνομικοί Διευθυντές μέχρι και Υπαστυνόμοι Α': 96 

3. Συνιστώνται τριάντα πέντε (35) νέες οργανικές 
θέσεις αστυνομικού προσωπικού ειδικών καθηκόντων 
κατηγορίας Πληροφορικής, οι οποίες προστίθενται στις 
προβλεπόμενες από το εδάφιο δ' της παρ. 2 του άρθρου 
19 του ν. 2800/2000 και την παρ. 2 του άρθρου 1 του 
π.δ. 261/2002 ως εξής: 

Ηλεκτρολόγοι Μηχανικοί - Μηχανικοί Υπολογιστών: 7 
Μηχανικοί Ηλεκτρονικών Υπολογιστών 
και Πληροφορικής: 7 

Μηχανικοί Τηλεπικοινωνιών και Δικτύων: 7 

Διερεύνησης Ψηφιακών Πειστηρίων: 14 

4. Το σύνολο των οργανικών θέσεων αστυνομικού προ¬ 
σωπικού ειδικών καθηκόντων κατηγορίας πληροφορικής 
κατανέμεται κατά βαθμό ως εξής: 

Τ αξίαρχοΐ: 1 

Αστυνομικοί Διευθυντές μέχρι και 
Υπαστυνόμοι Α': 50 

Άρθρο 2 

1. Οι περιπτώσεις α' και β' της παρ. 1 του άρθρου 2 του 
π.δ. 373/2002 (Α'- 320) αντικαθίσταται ως εξής: 

«α. Από ιδιώτες που προσλαμβάνονται κατά την ανα- 
φερόμενη στα επόμενα άρθρα διαδικασία, με το βαθμό 
του Αστυνόμου Β' οι ιατροί και με το βαθμό του Υπα- 
στυνόμου Α' οι οδοντίατροι και οι λοιποί αξιωματικοί. 

β. Από μετάταξη αστυνομικού προσωπικού γενικών 
καθηκόντων ή ένταξη του αστυνομικού προσωπικού 
της παρ. 1 του άρθρου 8, που αποκτά έναν από τους 
αναφερόμενους στο εδάφιο β' της παρ. 1 του άρθρου 
3 τίτλο σπουδών και συγκεντρώνει τις αναφερόμενες 
στην παρ. 2 του ιδίου άρθρου προϋποθέσεις. Οι αξιω¬ 
ματικοί μετατάσσονται ή εντάσσονται στην αντίστοιχη 
κατηγορία αξιωματικών ειδικών καθηκόντων με το βαθ¬ 
μό που κατέχουν, όχι όμως κατώτερο από το βαθμό του 
Υπαστυνόμου Α', οι δε ανθυπαστυνόμοι, αρχιφύλακες 
και αστυφύλακες με το βαθμό του Υπαστυνόμου Α'. 
Στις κατηγορίες με εισαγωγικό βαθμό ανώτερο του 
Υπαστυνόμου Α', η μετάταξη ή ένταξη γίνεται με τον 
ανώτερο αυτό βαθμό». 

2. Στο άρθρο 2 του π.δ.373/2002 η παρ. 2 αναριθμεί- 
ται σε παρ. 3 και προστίθεται νέα παράγραφος 2 ως 

εξή ς: 

«2. Ειδικά οι οικονομικοί αξιωματικοί των ειδικοτήτων 
χρηματοοικονομικής, φοροτεχνικών εφαρμογών, τραπε¬ 
ζικών εφαρμογών, λογιστικής και οικονομικοί υγείας, κα¬ 
θώς και οι αξιωματικοί πληροφορικής των ειδικοτήτων 
ηλεκτρολόγοι μηχανικοί - μηχανικοί υπολογιστών, μη¬ 
χανικοί ηλεκτρονικών υπολογιστών και πληροφορικής, 
μηχανικοί τηλεπικοινωνιών και δικτύων και διερεύνησης 
ψηφιακών πειστηρίων προέρχονται: 

α. από ιδιώτες που προσλαμβάνονται ύστερα από δια¬ 
δικασία επιλογής, σύμφωνα με τα επόμενα άρθρα, και 

β. από μετάταξη αστυνομικού προσωπικού γενικών 
καθηκόντων που κατέχει τα προσόντα και τις προϋπο¬ 
θέσεις των εδαφ. β', γ', δ' και ε' της παρ. 1 και της παρ. 2 
του άρθρου 3. Στην περίπτωση αυτή καταρτίζεται ενιαί¬ 
ος πίνακας επιτυχόντων κατά κατηγορία και ειδικότητα, 
σύμφωνα με την παρ. 3 του άρθρου 6». 

Αρθρο 3 

1. Το πρώτο εδάφιο της παρ. 1 του άρθρου 3 του 
π.δ. 373/2002 αντικαθίσταται ως εξής: 

«Ως αξιωματικοί ειδικών καθηκόντων προσλαμβάνο¬ 
νται, με σύστημα αντικειμενικών κριτηρίων για κάλυψη 
κενών οργανικών θέσεων κατά κατηγορία και ειδικό¬ 
τητα, εφόσον αυτές δεν καλύπτονται με τη διαδικα¬ 
σία του εδαφίου β' της παρ. 1 του άρθρου 2, με την 
επιφύλαξη της παρ. 2 του άρθρου 2, ιδιώτες Έλληνες 
πολίτες (άνδρες και γυναίκες), οι οποίοι συγκεντρώνουν 
τα ακόλουθα προσόντα:». 

2. Τα στοιχεία (6) και (7) της περίπτωσης β' της παρ. 1 
του άρθρου 3 του π.δ. 373/2002 αντικαθίστανται ως 
εξής: 

«(6) Οι οικονομικοί πτυχίο Πανεπιστημίου, Τμήματος 
αντίστοιχου της κατά περίπτωσης ειδικότητας και, εφό¬ 
σον δεν υφίσταται τέτοιο Τμήμα, πτυχίο Οικονομικού 
ή άλλου Πανεπιστημίου με γνωστικό αντικείμενο τα 
οικονομικά. 

(7) Οι ηλεκτρολόγοι μηχανικοί - μηχανικοί υπολογι¬ 
στών, οι μηχανικοί ηλεκτρονικών υπολογιστών και πλη¬ 
ροφορικής και οι μηχανικοί τηλεπικοινωνιών και δικτύων 
πτυχίο αντιστοίχου Τμήματος Πολυτεχνείου ή Πανεπι¬ 
στημίου ή πτυχίο Πανεπιστημίου Τμήματος Φυσικής ή 
Μαθηματικών και οι λοιποί αξιωματικοί πληροφορικής 


πτυχίο Πολυτεχνείου ή Πανεπιστημίου με γνωστικό αντι¬ 
κείμενο την πληροφορική». 

Άρθρο 4 

1. Το στοιχείο (7) της περίπτωσης δ' της παρ. 1 του 
άρθρου 3 του π.δ.373/2002 αντικαθίσταται ως εξής: 

«(7) Ειδικότερα, για τις ειδικότητες χημικού τοξικολό- 
γου και φυσικού με εξειδίκευση στη βλητική, καθώς και 
για τις ειδικότητες χρηματοοικονομικής, φοροτεχνι¬ 
κών εφαρμογών, τραπεζικών εφαρμογών, λογιστικής 
και οικονομικών υγείας, απαιτείται, πέραν του βασικού 
τίτλου σπουδών, μεταπτυχιακός τίτλος αντίστοιχος της 
ειδικότητας. Ομοίως οι πτυχιούχοι Τμήματος Φυσικής ή 
Μαθηματικών που είναι υποψήφιοι για τις ειδικότητες 
ηλεκτρολόγων μηχανικών - μηχανικών υπολογιστών, μη¬ 
χανικών ηλεκτρονικών υπολογιστών και πληροφορικής 
και μηχανικών τηλεπικοινωνιών και δικτύων απαιτείται 
να κατέχουν και μεταπτυχιακό τίτλο αντίστοιχο της 
κατά περίπτωση ειδικότητας». 

2. Η περίπτωση ε' της παρ. 1 του άρθρου 3 του 
π.δ. 373/2002 αντικαθίσταται ως εξής: 

«ε. Μεταπτυχιακοί τίτλοι σπουδών (διδακτορικό ή 
ΜΑ3ΤΕΒ), μελέτες, επιστημονικές εργασίες, προϋπηρε¬ 
σία σε Νοσηλευτικά Ιδρύματα ή στον ευρύτερο Δημόσιο 
Τομέα ή σε ιδιωτικές επιχειρήσεις σε τομείς της προκη- 
ρυσσόμενης ειδικότητας, πτυχίο άλλης ξένης γλώσσας 
και συμμετοχή σε συνέδρια ανάλογα με την κατηγορία 
και την ειδικότητα του υποψηφίου, θεωρούνται πρό¬ 
σθετα προσόντα και αξιολογούνται κατά τα οριζόμενα 
στο άρθρο 6. Ομοίως θεωρείται πρόσθετο προσόν για 
τους αξιωματικούς πληροφορικής η κατοχή ενός από τα 
ακόλουθα πιστοποιητικά σπουδών επί ειδικών θεμάτων 
πληροφορικής τα οποία προέρχονται από αναγνωρι¬ 
σμένες ή νομίμως λειτουργούσες σχολές ή φορείς της 
Ελλάδας ή του εξωτερικού: Οοιίίίίθά ΙηΐοπτιοΙίοη δγείοπιε 
δοουπίγ ΡωίοεείοηοΙ, δγείοπιε δοουπίγ Οοιίίίίθά ΡΓοοΙίίίοηοι·, 
Οοιίίίίθά Ιηίοπτηοίίοη δγείοπιε Αυάίίος Οοιίίίίθά ΕΙΝοοΙ 
ΗοοΙ<θγ, ϋοοπεοά ΡοποίΓΟίίοη Τοείος ΕΟ-Οουηοίί Οοιίίίίθά 
δοουπίγ ΑηοΙγεί, Οοιίίίίβά Εχροά ΡοποΙίΌΐίοη ΤοθΙογ, Οοιίίίίθά 
ΑρρΙίοοίίοη δοουπίγ δροοίοίίεί, ΟβΓίίίίοά ΟοπιρυΙοί" ΡοΓοηείοε 
Εχοπιίηοι·, ΟοπιρυίβΓ ΗοοΚίηρ ΡοΓοηείο ΙηνοεΙίροίΟΓ». 

Άρθρο 5 

1. Το πρώτο εδάφιο της παρ. 2 του άρθρου 6 του ως 
άνω π.δ. αντικαθίσταται ως εξής: 

«Τα δικαιολογητικά των ιδιωτών υποψηφίων συγκε¬ 
ντρώνονται στη Διεύθυνση Αστυνομικού Προσωπικού 
του Αρχηγείου Ελληνικής Αστυνομίας, τα οποία παρα- 
λαμβάνει η ως άνω επιτροπή και προβαίνει στις ακό¬ 
λουθες ενέργειες:». 

2. Η περίπτωση α' της παρ. 2 του άρθρου 6 του 
π.δ. 373/2002 αντικαθίσταται ως εξής: 

«α. Ελέγχει την πληρότητα και την ακρίβεια των δικαι- 
ολογητικών των υποψηφίων και συντάσσει κατά αλφα¬ 
βητική σειρά, με τη συνεργασία της Διεύθυνσης Πληρο¬ 
φορικής του Αρχηγείου Ελληνικής Αστυνομίας, πίνακα 
ΙΚΑΝΩΝ υποψηφίων κατά κατηγορία και ειδικότητα που 
συγκεντρώνουν τα προσόντα και τις προϋποθέσεις για 
πρόσληψη και πίνακα ΜΗ ΙΚΑΝΩΝ υποψηφίων που δεν 
συγκεντρώνουν τα απαιτούμενα προς τούτο προσόντα 
και προϋποθέσεις». 

3. Στην περίπτωση β' της παρ. 2 του άρθρου 6 του 
π.δ. 373/2002 προστίθενται στοιχεία (10), (11) και (12) 
ως εξής: 

«(10) Δύο (2) μονάδες στους ηλεκτρολόγους μηχα¬ 
νικούς - μηχανικούς υπολογιστών, στους μηχανικούς 
ηλεκτρονικών υπολογιστών και πληροφορικής, στους 
μηχανικούς τηλεπικοινωνιών και δικτύων και στους δι¬ 
ερευνητές ψηφιακών πειστηρίων για κάθε ένα από τα 
πιστοποιητικά σπουδών του εδαφίου ε' της παρ. 1 του 
άρθρου 3. 

(11) Μία (1) μονάδα στους ηλεκτρολόγους μηχανικούς - 
μηχανικούς υπολογιστών, μηχανικούς ηλεκτρονικών υπο¬ 
λογιστών και πληροφορικής και μηχανικούς τηλεπικοι¬ 
νωνιών και δικτύων που έχουν τουλάχιστον τέσσερις (4) 
συμμετοχές σε συνέδρια με αντικείμενο τις σύγχρονες 
τεχνικές διείσδυσης σε υπολογιστικά συστήματα ή τις 
σύγχρονες τεχνικές ανάπτυξης κώδικα εκμετάλλευσης 
αδυναμιών υπολογιστικών συστημάτων ή τις σύγχρονες 
τεχνικές ανάπτυξης τηλεπικοινωνιακών συστημάτων. 

(12) Τέσσερις (4) μονάδες στους ηλεκτρολόγους μηχα¬ 
νικούς - μηχανικούς υπολογιστών, μηχανικούς ηλεκτρο¬ 
νικών υπολογιστών και πληροφορικής και μηχανικούς 
τηλεπικοινωνιών και δικτύων που έχουν τουλάχιστον 
ενός έτους προϋπηρεσία σε ιδιωτική επιχείρηση στο 
αντικείμενο της ειδικότητάς τους, αυξανόμενες κατά μία 
(1) μονάδα για κάθε επιπλέον εξάμηνο προϋπηρεσίας. 
Η προϋπηρεσία αυτή πιστοποιείται με βεβαίωση του 
οικείου ασφαλιστικού φορέα». 

4. Η παρ. 3 του άρθρου 6 του π.δ. 373/2002 αντικαθί¬ 
σταται ως εξής: 

«3. Στους πίνακες της περίπτωσης β' της προηγού¬ 
μενης παραγράφου καταχωρούνται οι υποψήφιοι κατά 
σειρά επιτυχίας για κάθε κατηγορία και ειδικότητα και 
η βαθμολογία τους ανά κριτήριο και συνολικά, όπως 
προκύπτουν σύμφωνα με τα αναφερόμενα στην προ¬ 
ηγούμενη παράγραφο. Οι πίνακες επιτυχόντων και οι 
πίνακες των μη ικανών υπογράφονται από τα μέλη της 
επιτροπής και διαβιβάζονται στις Υπηρεσίες της παρ. 3 
του άρθρου 5 όπου και αναρτώνται για ενημέρωση των 
υποψηφίων. Οι υποψήφιοι δικαιούνται εντός αποκλειστι¬ 
κής προθεσμίας δέκα (10) ημερών από την ανάρτηση 
των πινάκων να υποβάλουν απευθείας στη Διεύθυνση 
Αστυνομικού Προσωπικού του Αρχηγείου Ελληνικής 
Αστυνομίας αίτηση διόρθωσης στοιχείων του πίνακα 
που θεωρούν ότι δεν έχουν υπολογιστεί ορθά. Η επι¬ 
τροπή αξιολόγησης αποφαίνεται επί της αιτήσεως και 
ενεργούνται, αν απαιτείται, οι αναγκαίες διορθώσεις 
και ενημερώνεται ο ενδιαφερόμενος. Στη συνέχεια η 
ίδια επιτροπή συντάσσει τελικό πίνακα επιτυχόντων, 
σύμφωνα με την ως άνω συνολική τους βαθμολογία. Σε 
περίπτωση ισοβαθμίας εφαρμόζονται τα προβλεπόμενα 
στο εδάφιο γ' της παρ. 2. Αν προκύψει νέα ισοβαθμία 
διενεργείται κλήρωση από την επιτροπή αξιολόγησης 
στην οποία καλούνται και οι ισοβαθμήσαντες υποψή¬ 
φιοι και συντάσσεται σχετικό πρακτικό. Στη συνέχεια 
με διαταγή του Προϊστάμενου Κλάδου Οργάνωσης και 
Ανθρώπινου Δυναμικού του Αρχηγείου Ελληνικής Αστυ¬ 
νομίας, οι υποψήφιοι που περιλαμβάνονται στον τελικό 
πίνακα επιτυχόντων καλούνται κατά σειρά επιτυχίας 
και σε αριθμό ίσο με τον αριθμό που ορίζεται στην 
προκήρυξη κατά κατηγορία και ειδικότητα, πλην όσων 
προέρχονται από μετάταξη, να προσέλθουν προς εξέ¬ 
ταση της σωματικής τους ικανότητας και των ψυχικών 
και διανοητικών τους προσόντων, σύμφωνα με τα ορι¬ 
ζόμενα στην περίπτωση (2) του εδαφίου δ', της παρ. 1 
του άρθρου 3». 


5. Η παρ. 5 του άρθρου 6 του π.δ. 373/2002 αντικαθί¬ 
σταται ως εξής: 

«5. Οι κατά τα ανωτέρω προσληφθέντες εντάσσονται 
στην οικεία επετηρίδα της παρ. 2 του άρθρου 1 κατά 
περίπτωση». 

Αρθρο 6 

Από την έναρξη ισχύος του παρόντος διατάγματος 
καταργείται η παρ. 5 του άρθρου 5 καθώς και το τελευ¬ 
ταίο εδάφιο της περίπτωσης γ' της παρ. 2 του άρθρου 6 
του π.δ. 373/2002. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 7 Ιανουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ ΜΙΧΑΗΛ ΧΡΥΣΟΧΟΪΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 2 

Τροποποίηση διατάξεων του π.δ. 14/2001 (Α'-12) και 
του π.δ. 30/2005 (Α'- 50). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παράγραφος 1 περιπτ. α', β' και στ' του 
ν. 1481/1984 «Οργανισμός Υπουργείου Δημόσιας Τάξης» 
(Α'-152), όπως το άρθρο αυτό αντικαταστάθηκε με το 
άρθρο 1 παρ. 1 του ν.1590/1986 (Α'- 49). 

2. Το άρθρο 28 παρ. 1 του ν.2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α'- 98). 

4. Το π.δ. 184/2009 «Σύσταση Υπουργείου Προστασίας του 
Πολίτη και καθορισμός των αρμοδιοτήτων του» (Α'- 213). 

5. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
κρατικού προϋπολογισμού. 

6. Την υπ’ αριθμ. 287/2009 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

Τροποποίηση διατάξεων του π.δ. 14/2001 

1. Στην παράγραφο 2 του άρθρου 1 του π.δ.14/2001 (Α'-12), 
όπως αυτή αντικαταστάθηκε με την παράγραφο 1 του 
άρθρου 7 του π.δ. 30/2005 ( Α'- 50), προστίθενται περι¬ 
πτώσεις ιγ' και ιδ', ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«ιγ. Υπηρεσία Ασφάλειας Προέδρου της Δημοκρατίας. 

ιδ. Υπηρεσία Ασφάλειας Βουλής των Ελλήνων». 

2. Η περίπτωση α' της παραγράφου 3 του άρθρου 1 
του π.δ. 14/2001, όπως αντικαταστάθηκε με την παρά¬ 
γραφο 1 του άρθρου 1 του π.δ.223/2003 (Α'- 188), την 
παράγραφο 2 του άρθρου 1 του π.δ.245/2005 (Α'- 296) 
και την παράγραφο 1 του άρθρου 1 του π.δ.189/2006 
(Α'-194), αντικαθίσταται ως εξής: 

«α. Οι Υπηρεσίες Ασφάλειας Προέδρου της Δημοκρα¬ 
τίας και Βουλής των Ελλήνων, καθώς και οι Διευθύν¬ 
σεις Εσωτερικών Υποθέσεων, Αντιμετώπισης Ειδικών 
Εγκλημάτων Βίας και Εγκληματολογικών Ερευνών από 
τον Αρχηγό». 

3. Μετά το άρθρο 31 του π.δ.14/2001 προστίθενται 
άρθρα 31Α και 31Β, ως εξής: 

«Άρθρο 31Α 

Υπηρεσία Ασφάλειας Προέδρου Δημοκρατίας 

1. Η Υπηρεσία Ασφάλειας του Προέδρου της Δημο¬ 
κρατίας (Υ.Α.Π.Δ.), αντιστοιχεί με Αστυνομική Διεύθυνση 
και έχει ως αποστολή: 

α. Την ασφάλεια του προσώπου του Προέδρου της 
Δημοκρατίας και των μελών της οικογένειας του που 
συνοικούν με αυτόν, καθώς και της κατοικίας του. 

β. Την προσωπική ασφάλεια όσων έχουν διατελέσει 
Πρόεδροι της Δημοκρατίας, μετά τη δημοσίευση του 
ισχύοντος Συντάγματος (9-6-1975). 

γ. Την ασφάλεια των αρχηγών κρατών και των προ¬ 
σωπικοτήτων ξένων κρατών, που επισκέπτονται επίσημα 
τη χώρα μας, κατόπιν προσκλήσεως του Προέδρου της 
Δημοκρατίας. 

δ. Την ασφάλεια των χώρων και εγκαταστάσεων της 
Προεδρίας της Δημοκρατίας. 

2. Κατά το μέρος που αφορά τη λειτουργία της, 
σύμφωνα με την καθοριζόμενη στην προηγούμενη πα¬ 
ράγραφο αποστολή της, η Υπηρεσία Ασφάλειας του 
Προέδρου της Δημοκρατίας εποπτεύεται και από το 
Γ ενικό Γ ραμματέα της Προεδρίας της Δημοκρατίας, στο 
πλαίσιο της άσκησης των αρμοδιοτήτων του. 

3. Σε ό,τι αφορά την επιμέρους διάρθρωση και λει¬ 
τουργία της Υπηρεσίας της παραγράφου 1 εφαρμόζο¬ 
νται οι διατάξεις των άρθρων 3 έως και 38 του π.δ. 261/ 
2001 (Α'-187). 

Αρθρο 31Β 

Υπηρεσία Ασφάλειας Βουλής των Ελλήνων 

Η Υπηρεσία Ασφάλειας της Βουλής των Ελλήνων αντι¬ 
στοιχεί με Αστυνομική Διεύθυνση και έχει την ευθύνη 
της ασφάλειας του κτιρίου της Βουλής και των Υπη¬ 
ρεσιών της και της τάξης κατά τις συνεδριάσεις της, 
σύμφωνα με τον κανονισμό της Βουλής και τις οδηγίες 
του προέδρου της». 


Άρθρο 2 

Τροποποίηση διατάξεων του π.δ. 30/2005 

1. Η παράγραφος 2 του άρθρου 1 του π.δ. 30/2005, 
αντικαθίσταται ως εξής: 

«2. Η Υπηρεσία της προηγούμενης παραγράφου συ¬ 
γκροτείται από τις κατωτέρω Υπηρεσίες, των οποίων 
η διάρθρωση και οι αρμοδιότητες καθορίζονται στο 
παρόν προεδρικό διάταγμα: 

α. Επιτελείο. 

β. Υπηρεσία Ασφάλειας Προέδρου της Κυβέρνησης. 

γ. Υπηρεσία Προστασίας Επισήμων». 

2. Η περίπτωση δ' της παραγράφου 2 του άρθρου 2 
του π.δ. 30/2005, όπως αναριθμήθηκε με την παράγρα¬ 
φο 2 του άρθρου 1 του π.δ. 202/2005, αντικαθίσταται 
ως εξής: 

«δ. Την επιλογή του προσωπικού για τη στελέχωση 
των Υπηρεσιών της Γ.Δ.Α.Ε. σύμφωνα με τις διατάξεις 
του π.δ. 100/2003 (Α'- 94)». 

3. Η παράγραφος 4 του άρθρου 2 του π.δ. 30/2005, 
αντικαθίσταται ως εξής: 

«4. Το Τμήμα Εκπαίδευσης είναι αρμόδιο για την εκ¬ 
πόνηση και υλοποίηση προγραμμάτων εκπαίδευσης και 
μετεκπαίδευσης του προσωπικού της Γ.Δ.Α.Ε. και των 
Υπηρεσιών Ασφάλειας Προέδρου της Δημοκρατίας και 
Βουλής των Ελλήνων, σε συνεργασία με τη Διεύθυνση 
Εκπαίδευσης / Α.Ε.Α. 

Στο πλαίσιο της αποστολής του Τμήματος αυτού λει¬ 
τουργεί σχολείο εκπαίδευσης, το οποίο είναι αρμόδιο 
για τη διαρκή, βασική και συντηρητική εκπαίδευση του 
προσωπικού των ως άνω Υπηρεσιών». 

Άρθρο 3 

Καταργούμενες διατάξεις 

Οι διατάξεις του δευτέρου εδαφίου του άρθρου 2 του 
π.δ. 261/2001 και των άρθρων 3 και 4 του π.δ. 30/2005 
καταργούνται. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 31 Δεκεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

